咏闽儒三则 其三 蔡西山先生
一卷参同契，读书破万行。测天知朒朓，吹律叶宫商。河洛千秋秘，韬钤百技长。先生能啖荠，老友许联床。忽下门人泪，何来御史狂。含沙多鬼蜮，昭祸岂文章。风雨孤舟别，江湖去国忙。难忘萧寺语，长恸道州亡。斗酒空山酹，遗编败箧藏。不孤属吾道，小谪亦何妨！有子称同调，何人吊故乡。九原应一慰，两字迪功郎。
主题：思乡
情感：孤独、想家